एक बार सी.टी.आर। विल्सन सूर्य की किरणों से चमकने वाली बारीक-बारीक जल की बूँदों को हवा में नृत्य करते हुए देख रहे थे। इस घटना ने उन्हें प्रयोगशाला में ‘बादल’ बनने की प्रक्रिया का अध्ययन करने को प्रेरित किया। उन्होंने देखा कि धूल के कणों पर जल-वाष्प के संघनित होने से बादल तो बनते ही हैं लेकिन, धूल-रहित कक्ष में भी बादल बन सकते हैं अगर उसमें आवेशित कण उपस्थित हों। इसतरह इस सावधानीपूर्ण किये गए अवलोकन के बाद उन्होंने मेघ-कक्ष (क्लाउड चैम्बर) का आविष्कार कर लिया जिसका आरंभिक उपयोग एक्स-किरणों की आयनित करने की क्षमता के अध्ययन में तथा बाद में कॉस्मिक किरणों के अध्ययन में हुआ। कार्ल एंडरसन ने इस की सहायता से कॉस्मिक किरणों के अध्ययन के दौरान पॉजिट्रॉन के रूप में ‘प्रतिपदार्थ’ की खोज कर ब्रह्याण्ड की संरचना को समझने की दृष्टि में नये आयाम जोड़े।